
Broj:   T02 0 KT 0009970 26 					HITNO
Orašje, 25.08.2026. godine 					PRITVOR

OPŠTINSKOM  SUDU  U  ORAŠJU
				


Na osnovu  čl. 45. st.1.  tačka „i“, čl. 241. st.1. ZKP  F BiH, podižem 

O P T U Ž N I C U

PROTIV: DRAGE FILIPOVIĆA,  rođen 1976. godine u Brčkom, 

što  je:     	u vremenskom periodu do sredine aprila 2026.godine, na području grada Orašja, svjestan da neovlašteno prodaje materiju propisom proglašenu opojnom drogom, što je i htio,  P. P. iz M., grad Orašje, u više navrata prodavao opojnu drogu „kokain“ u količini od po 1 gram upakovanu u plastične ampulice, po cijeni od po 100 Eura, a potom dana 30.05.2026. godine u 06,20 sati u ulici …, D. M., Grad Orašje, od strane policijskih službenika MUP ŽP, SKP, Odjel za istrage, koji su vršili pretres po naredbi Opštinskog suda u Orašju br. 25 0 K 063918 26 Kpp od 25.05.2026. godine, svjestan da neovlašteno radi prodaje drži materiju propisom proglašenu opojnom drogom, što je i htio, zatečen da u svojoj porodičnoj kući, u kutiji cigareta s natpisom „Marlboro“, neovlašteno radi prodaje posjeduje 12 pvc ampulica u kojoj se nalazila bijela praškasta materija koja predstavlja opojnu drogu „Kokain“ ukupne neto težine 8,617 grama, koja opojna droga se nalazi pod rednim brojem 63 Liste opojnih droga iz Tabele II „materije i biljke pod strogom kontrolom“, a čiji  promet i držanje je zabranjeno čl. 4. i 20.  Zakona o sprečavanju i suzbijanju  zloupotrebe opojnih droga BiH („Službeni glasnik BiH“, broj 8/06),    

dakle, 	neovlašteno prodavao i radi prodaje držao materiju propisom proglašenu opojnom  drogom,
čime  bi  počinio krivično djelo Neovlaštena proizvodnja i stavljanje u promet opojnih droga  iz čl. 238.st.1.KZ F BiH.

-     da se u skladu sa čl. 78. st.1. i čl. 238.st.4. KZ F BiH od osumnjičenog Drage Filipovića oduzme predmetna opojna droga,  te mobilni telefoni „Samsung“, sa vidljivim oštećenjem na zaštitnom staklu, sa crnom silikonskom maskom i „Iphone“ sa crnom silikonskom maskom,
-  	da  se osumnjičeni  temeljem  čl. 199. st.2.  tačka „g“,   čl.  200.  st.1.  i čl.  202. st.1.  ZKP-a  FBiH  obveže  da  nadoknadi  troškove paušala u iznosu od 100,00 KM a koji mogu biti uvećani za druge sudske troškove,

[bookmark: _GoBack]-     da se osumnjičenom na osnovu čl. 151. u vezi sa čl. 146.st.1. tačka  c) ZKP-a F BiH produži pritvor.

 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

